Document ID: /roh_data/filtered/fineweb-2-filterrobots_roh.jsonl.gz/21348

Ils possessurs da segundas abitaziuns portian innovaziun, gidian da mantegnair structuras en ils vitgs per exempel cun cumprar tar il pasterner ubain mazler, dovrian pendicularas e sajan interessads vid la cultura – perquai duai la regenza elavurar in pachet da mesiras che mussia, co possessurs da segundas abitaziuns sappian vegnir integradas meglier en las vischnancas. Uschia han las deputadas ed ils deputads argumentà cun sustegnair Oliver Hohl da la PBD che ha inoltrà l'incumbensa a la regenza. Ses intent è vegnì sustegnì unanimamain.
La regenza ha dentant dà da ponderar che quai saja cunzunt il pensum da las vischnancas e da las destinaziuns d'integrar meglier ils possessurs da las segundas abitaziuns, il chantun duai pir lura vegnir activ sche las vischnancas dumonda el per agid.